b'\n_START_ARTICLE_\nThe Simpsons (s\xc3\xa6son 7)\n_START_PARAGRAPH_\nDen syvende s\xc3\xa6son af tv-serien The Simpsons blev f\xc3\xb8rste gang sendt i 1995 og 1996.\n_START_SECTION_\nKing-Size Homer\n_START_PARAGRAPH_\nI King-Size Homer finder Homer ud af, at man kan arbejde hjemme, hvis man vejer fra 300 pund og op. Det falder tilf\xc3\xa6ldigvis sammen med, at han ikke \xc3\xb8nsker, at tr\xc3\xa6ne aerobic dagligt p\xc3\xa5 atomkraftv\xc3\xa6rket under Montgomery Burns\' supervision._NEWLINE_Med en smule hj\xc3\xa6lp fra Bart n\xc3\xa5r Homer op p\xc3\xa5 de 300 pund, og han begynder at arbejde hjemme. Ved hj\xc3\xa6lp af computeren v\xc3\xa6lger han enten "ja," eller "nej," og udf\xc3\xb8rer p\xc3\xa5 den m\xc3\xa5de diverse sikkerhedsprocedurer p\xc3\xa5 kraftv\xc3\xa6rket. Da han syntes at observere hvordan det gentagende gange er svaret "ja," f\xc3\xa5r han en tr\xc3\xa6fugl der svinger op og ned til, at trykke p\xc3\xa5 "Y"-knappen, der repr\xc3\xa6senterer svaret "ja," og s\xc3\xa5ledes slipper han fuldkomment for at arbejde._NEWLINE_Uheldigvis falder tr\xc3\xa6fuglen om p\xc3\xa5 siden, og da det bliver n\xc3\xb8dvendigt, er der ingen til at trykke "Ja." Homer m\xc3\xa5 derfor selv tage hen til kraftv\xc3\xa6rket, for at stoppe en d\xc3\xb8dbringende eksplosion. Da han jo har taget en anelse p\xc3\xa5, fungerer han som prop p\xc3\xa5 den tank, der er ved at eksplodere \xe2\x80\x93 og han bliver "Dagens helt."'